Aitana Bonmatí
Fødselsdag: 18.01.1998
Position: Midtbanespiller
Klub: Barcelona
Når man snakker om midtbanespilleren fra Barcelona er det oplagt at nævne hendes efternavn. ’Bonmati’ har hun fra sin mor, selvom det i Spanien er normalt at bruge sit faderlige efternavn. ”I mange situationer gives kvinder en sekundær rolle,” har Bonmati sagt. ”Men jeg lader mig aldrig skubbe til en side.”
Hun har været inspireret af Xavi Hernandez, og ligesom ham har hun tilbragt hele sin karriere i Barcelona. Her har hun gjort det så godt, at hun i 2021 blev kampens spiller i Champions League-finalen.